उंच आणि काटक शरीरयष्टी, डोक्यावर एकही केस नाही, मात्र चेहऱ्यावर मोठी दाढी. डोळे आपलसं करणारे आणि चेहऱ्यावर तपश्चर्येतून येणारी शांतता हे अमलाला पाहिल्यावर जाणवणाऱ्या गोष्टी जोन्स यांनी पाहिल्या. मात्र त्यांच्या मुखातून अत्यंत अपमानकारक आणि आक्षेपार्ह शब्द बाहेर पडले. टेन स्पोर्ट्स वाहिनीने तत्क्षणी जोन्स यांची हकालपट्टी केली. जोन्स यांनी अगदी लगेचच माफी मागितली. त्यावेळी अमलाचं वय होतं २३. 

जोन्स यांच्या उद्गाराने रागावण्याचं, चिडण्याचं, विचलित होण्याचं, टोकाची भूमिका घेण्याचं वय. पण मोठं क्षितिज खुणावणाऱ्या अमलाने जोन्स यांना माफ केलं. याप्रकरणाला कोणतंही नवं वळण लागून गोष्टी हाताबाहेर जाणार नाही याची काळजी अमलाने घेतली.

खेळाडू म्हणून चाहत्यांची मने जिंकण्याआधीच अमलाने आपल्या वागण्याने लोकांच्या मनात ठाम जागा निर्माण केली. मुस्लीम धर्माचं काटेकोर पालन करणाऱ्या अमलाने संपूर्ण कारकीर्दीत धावा करण्याचा धर्म प्राणपणाने जपला. आणि म्हणूनच अमलाने क्रिकेटला अलविदा केल्यानंतर जगभरातले क्रिकेटरुपी खेळधर्माचे चाहते मनापासून हळहळले.

अमला आणि भारताचं कनेक्शन जुनं. अमलाचे पूर्वज गुजरातमधल्या सुर... आणखी 4000 वर्णांसाठी लेख सुरू ठेवा:
तचे. मात्र व्यवसायाच्या निमित्ताने त्यांनी दक्षिण आफ्रिका गाठलं. हशीम आणि अहमद हे दोघं भाऊ. त्यांचा जन्म डरबानचा. दोघंही क्रिकेट खेळायचे.

डरबान हायस्कूल या क्रिकेटसाठी ओळखल्या जाणाऱ्या शाळेत हशीमचं शिक्षण झालं. याच शाळेत बॅरी रिचर्ड्स, लान्स क्लुसनर शिकले आणि मोठे झाले. 

शालेय पातळीवर धावांच्या राशी ओतल्यामुळेच हशीम दक्षिण आफ्रिकेच्या U19 टीमचा भाग होता. तिथेही धावांचं तत्व कायम होतं. आफ्रिकेतल्या फर्स्ट क्लास क्रिकेटमधल्या डॉल्फिन्स संघाचा तो कणा झाला.

राष्ट्रीय संघात आगेकूच करण्यासाठी आवश्यक सर्व पायऱ्या हशीमने धावांच्या भरगच्च पोतडीसह पार केल्या. योगायोग म्हणजे २००४च्या आफ्रिकेच्या भारत दौऱ्यासाठी हशीमची निवड झाली. कोलकाताच्या भव्य इडन गार्डन्सवर अमलाने पदार्पण केलं. 

तेव्हापासून अमलाची धावांची मैफल अनुभवणं हा सुरेख अनुभव जगभरातले चाहते घेत आहेत. 

सन्मान द्या, सन्मान कमवा 

अमलाचा सगळा खेळ सन्मान द्या, सन्मान कमवा या प्रणालीवर आधारलेला. जिवंत पिच, अव्वल दर्जाचे बॉलर आणि त्यांच्या भात्यातून सुटणारे बॉल यांना अमलाने नेहमी सन्मान दिला. 

आपण ज्या ठिकाणी खेळणार आहोत त्या पिचचा आणि प्रतिस्पर्ध्यांचा सखोल अभ्यास हे अमलाच्या खेळाचं वैशिष्ट्य. ३६० डिग्री वळणारं अमलाचं मनगट आणि त्याबळावर रचलेले ठेवणीतले फटके चिरंतन आनंद देणारे. 

अमलाने खेळायला सुरुवात केली तेव्हा त्याच्या तंत्रात काही उणीवा होत्या. तो कर्तृत्वाने मोठा होत गेला तसतसं या उणीवा गायब झाल्या. करकरीत बॅकफूट पंच असेल, नजाकतभरा फ्लिक किंवा दोन्ही पाय उंचावून खेचलेला वर्चस्ववादी पूल- हिंसक, आक्रमक न होताही भरपूर धावा करता येतात ही शिकवण अमलाने दिली. अमलाची प्रत्येक खेळी म्हणजे संयम कसा बाळगावा याचा डेमो आहे. 

हशीम अमला

असं म्हणतात की घरच्या मैदानावर शेर असणाऱ्या अनेक बॅट्समनची परदेशात भंबेरी उडते. अमलाचं श्रेष्ठत्व यात आहे. भारतात प्रचंड उकाड्यात, स्पिनर्स दोन्ही बाजूंनी आक्रमण करत असतानाही अमला शतकी खेळी करत असे.  

इंग्लंडमध्ये ढगाळ वातावरणात स्विंग होणाऱ्या पिचवर अमलाच्या नावावर त्रिशतक आहे. ऑस्ट्रेलियात चांगले गोलंदाज आणि बक्कळ बोलंदाजी यांच्याविरुद्ध अमलाच्या नावावर दीडशतकी खेळी आहे. 

अभ्यास करायचा, चुका सुधारायच्या आणि कंटाळा येईपर्यंत धावा करत राहायच्या हा मंत्र अमलाने अख्खी कारकीर्दभर जपला. शतकानंतर आपण सेलिब्रेट केलं तर बॉलरला वाईट वाटेल,...